แรงขายพลังงาน ฉุด SET ปิดลบ 4 จุด คาดพรุ่งนี้แกว่งไซด์เวย์
SET ปิดลบ 4 จุด รับแรงขายหุ้นกลุ่มพลังงาน และความกังวลโควิด-19 รวมถึงการประท้วงอาจกระทบภาพรวมเศรษฐกิจ ขณะที่ตัวเลขการส่งออกของไทยเดือนต.ค.พลิกมาหดตัว 4.4% สำหรับพรุ่งนี้คาดดัชนีแกว่งไซด์เวย์ในกรอบ 1,610-1,620 จุด
SET ปิดลบ 4 จุด รับแรงขายหุ้นกลุ่มพลังงาน และความกังวลโควิด-19 รวมถึงการประท้วงอาจกระทบภาพรวมเศรษฐกิจ ขณะที่ตัวเลขการส่งออกของไทยเดือนต.ค.พลิกมาหดตัว 4.4% สำหรับพรุ่งนี้คาดดัชนีแกว่งไซด์เวย์ในกรอบ 1,610-1,620 จุด
28 พ.ย. 2565

โดย นักวิเคราะห์ กล่าวว่า ตลาดหุ้นไทยวันนี้ปรับตัวลดลงในทิศทางเดียวกับตลาดหุ้นอื่นในภูมิภาค โดยได้รับแรงกดดันจากตัวเลขผู้ติดเชื้อไวรัสโควิด-19 ที่เร่งขึ้นอย่างต่อเนื่อง รวมถึงการประท้วงนโยบาย Zero Covid ของทางการจีนและเรียกร้องประธานาธิบดีสี จิ้นผิง ลาออก อาจจะกระทบต่อเศรษฐกิจและความต้องการใช้น้ำมันของจีน ส่งผลให้ราคาน้ำมันปรับลงไปด้วย กดดันกลุ่มพลังงานและปิโครเคมี
ขณะเดียวกันตัวเลขการส่งออกของประเทศไทยที่ออกมาหดตัว 4.4% ในเดือน ต.ค.65 สวนทางกับตลาดที่คาดว่าจะเติบโต 6% ส่งผลให้หุ้นที่เกี่ยวข้องกับการส่งออกปรับตัวลดลงด้วย
แต่อย่างไรก็ตามยังมีแรงซื้อเข้ามาในกลุ่มการแพทย์ และชิ้นส่วนอิเล็กทรอนิกส์ รวมถึงกลุ่มที่ได้รับปัจจัยหนุนจากการฟื้นตัวของเศรษฐกิจในประเทศเข้ามาพยุงดัชนีไว้ได้ระดับหนึ่ง ทำให้ปรับลดลงไม่มากนัก
สำหรับแนวโน้มพรุ่งนี้คาดว่าดัชนีแกว่งตัวไซด์เวย์ในกรอบ 1,610-1,620 จุด ยังคงไร้ปัจจัยใหม่เข้ามาหนุน พร้อมแนะนำให้ติดตามผลการประชุมคณะกรรมการนโยบายการเงิน (กนง.) ที่จะออกมาในวันพุธนี้
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 2,074.84 ล้านบาท ปิดที่ 33.25 บาท ลดลง 0.50 บาท
PTTEP มูลค่าการซื้อขาย 1,256.97 ล้านบาท ปิดที่ 184.00 บาท ลดลง 2.50 บาท
KBANK มูลค่าการซื้อขาย 1,010.07 ล้านบาท ปิดที่ 143.50 บาท ไม่เปลี่ยนแปลง
BDMS มูลค่าการซื้อขาย   954.58 ล้านบาท ปิดที่ 29.00 บาท ไม่เปลี่ยนแปลง
BANPU มูลค่าการซื้อขาย   852.20 ล้านบาท ปิดที่ 12.70 บาท ลดลง 0.30 บาท